o
ILOA ARKEEN
Annatko pelon hallita elämääsi? Tänään kuulet, miten voitat pelon.
ILOA ARKEEN Epäily - Pelon kaveri 1/2
Pelko varastaa niin paljon.
Raamattu sanoo, että pelossa on rangaistusta.
Voimme todeta, että pelko tuo rangaistusta elämäämme.
Se, ettei näytä tai sano pelkää- vänsä, ei tarkoita pelottomuutta.
Epävarmuus on pelkoa.
En tapaa kovin usein ihmisiä, joissa en näe epävarmuutta.
Tarkoitan itseänikin.
Meidän täytyy kasvaa uskossa, koska vain usko voittaa pelon.
Pelko ei katoa.
Sain suurimman ilmestyksen pelosta Jumalan sanoista:
Älä pelkää. Hän ei kiellä pelon tuntemista, vaan sanoo:
Kun tunnet pelkoa, älä pakene, vaan jatka eteenpäin tehden sitä,
mitä olen käskenyt sinun tehdä.
Sana pelätä tarkoittaa pakenemista.
Siksi Hepr. 10 sanoo: "älä vetäydy pois peloissasi".
Kun pelko tulee, alamme perääntyä ja juosta takaisin päin.
Kun pelko valtasi israelilaiset erämaassa, he perääntyivät juosten
ja menivät Egyptiin.
Tulet tuntemaan pelkoa, vapisemaan, kokemaan hermostuneisuutta,
mutta se ei tarkoita, ettet pysty siihen, mitä Jumala on käskenyt.
Pohdin elämääni ja tein listan elämäni pelottavista vaiheista,
jotka vain kuuluvat siihen.
Vähänkään menestyvät ihmiset ovat joutuneet kohtaamaan pelon.
Koska pelko kohtaa kaikkia.
Pelkuri ei ole pelkoa tunteva, vaan sille periksi antava.
Pelko ei ole Jumalasta. Hän ei ole antanut meille pelkuruuden henkeä.
Hän ei antanut meille Pyhää Henkeä pitääkseen meidät pelon vallassa,
vaan vapauttaakseen meidät, mutta ilman vastustusta et vapaudu.
On tärkeää ymmärtää, että pelon tunne tuskin katoaa elämästäsi.
Voit kuitenkin oppia toimimaan pelosta huolimatta.
Voit toimia pelosta huolimatta. Jumala sanoi Joosualle:
Jokaisen paikan, jonne jalallanne astutte, minä annan teille.
Hän käski Joosuan jatkaa Mooseksen aloittamaa työtä ja johtaa
israelilaiset Egyptin vankeudesta luvattuun maahan.
Jumala kutsuu pois jostakin ja jonnekin, mutta on myös välivaihe.
Välivaiheessa joko onnistumme tai epäonnistumme.
Välivaiheessa on paljon vihollisia.
Ne voivat olla hyvin pelottavia. Kaikki käyvät läpi saman.
Saatat käydä sen läpi erilaisena versiona,
mutta kaikki käyvät läpi osittain saman.
Meidän on opittava luottamaan Jumalaan täysin.
Puhuimme aamulla Jumalan ajoitukseen luottamisesta
ja siitä, että jos hän ei tee sitä, mitä voisi ja silloin kun voisi,
hänellä on siihen hyvä syy.
2. Moos. 13:17 sanoo, että vaikka olisi ollut lyhyempikin reitti,
Jumala johdatti israelilaiset Punaisenmeren kautta.
Jos oli olemassa lyhyempi reitti ja jos Jumala on rakastaa meitä,
miksi hän johdattaa meidät vaikeampaa reittiä?
Onko kukaan koskaan ihmetellyt sitä?
Me kaikki ihmettelemme sitä.
Jakeen 13:17 mukaan syy oli se, etteivät he olleet valmiit sotaan.
Luulemme, ettei luvatussa maassa ole vihollisia.
Heillä oli vaikeuksia erämaassa, mutta luvattuun maahan päästyään
he kohtasivat oikeita vihollisia.
Kun olin kotirouvana Missourin Fentonissa
ja kävin kotikirpputoreilla ja sisustuskutsuilla,
kukaan ei kirjoittanut minusta valheita sanomalehtiin.
Sitä ei tapahtunut, kun elin omaa elämääni kotirouvana Fentonissa.
Se tapahtui vasta sitten kun sain ylennyksen.
Yritän saada teidät ymmärtämään.
Pyydätte Jumalalta asioita,
mutta niiden mukana seuraa lisää vihollisia.
Uusi taso, uusi vihollinen.
En yritä pelotella. Kerron vain totuuden.
Jätin työni ja valmistauduin pal- velutehtävään, joka oli sydämelläni.
Kaikilla kyse ei ole palvelutyöstä, mutta haluat jotakin.
Ehkä siivota kotisi tai maksaa velkasi.
Me kaikki haluamme toivottavasti tehdä muutakin kuin vain istua
välinpitämättöminä.
Jumala yksin tietää miten pelkäsin. Olin kauhuissani.
Lapsena hyväkseni ei tehty mitään, joten aloin huolehtia itsestäni.
Jumala halusi, että se murtuu ja olen täysin riippuvainen hänestä.
Luen John Eldredgen kirjaa.
Ymmärrän, mistä hän puhuu.
Hän kertoo siitä, miten Jumala käsittelee meitä.
Hän oli hyvin itsenäinen, halusi tehdä kaiken itse,
toisiin tukeutumatta. Hän kaatui ja mursi molemmat ranteensa.
Nyt itsenäinen ihminen ei pysty sitomaan kengännauhojaan
eikä kai vetämään vetoketjuakaan.
On mielenkiintoista, miten Jumalan tahto lopulta toteutuu.
En usko, että Jumala mursi hänen ranteensa.
Oma itsepäisyytemme vie meidät joskus hankaluuksiin
ja Jumala käyttää sitä murtaakseen jotakin pois meistä.
Olin siis hyvin itsenäinen, etenkin toimeentulon suhteen.
Halusin ansaita rahani itse, niin että tiesin niiden riittävän.
Pidin siitä, että rahaa oli säästössä pahan päivän varalle.
Dave sai vuosittain joulubonukset, noin 1200 dollaria.
Se oli ylimääräinen summa, jonka laitoimme säästötilille,
ja alkoi tapahtua kaikenlaista, johon rahat kuluivat.
Rengas puhkesi, jääkaappi tai astianpesukone hajosi.
Kuulostaako tutulta?
Mitä enemmän rahaa hupeni, sitä huolestuneempi olin.
Olin niin vihainen,
että Davea pelotti kertoa minulle joutuvansa ostamaan renkaan.
Ei taas! Aina kun selkäni käännän, vihollinen vie meiltä kaiken!
Muistan kun Dave sanoi kerran: Ellet lakkaa turvaamasta rahaan,
Jumala ei anna meidän menestyä. Et luota Jumalaan, vaan rahaan.
Olisin halunnut läimäyttää häntä.
Usein kun suutumme, on kyse siitä, että kuulemme totuuden,
jota emme halua kuulla.
Olin todella peloissani kun lopetin työni.
Kävelin käytävää pitkin niin peloissani, että polveni pettivät.
Muistan, mitä Jumala laski sydämelleni.
Hän sanoi: Voit elää loppuelämäsi yrittäen huolehtia itsestäsi.
Jonkun täytyy kuunnella tänään tarkasti.
Voit elää loppuelämäsi yrittäen huolehtia itsestäsi,
tai voit oppia luottamaan minuun oikeasti
niin, että voin näyttää, mitä tarkoittaa Jumalan huolenpito.
Ne olivat hyvin rankkoja vuosia,
mutta oli ihmeellistä nähdä Jumalan uskollisuus.
Rahamme loppuivat joka kuukausi ja Jumala auttoi joka kuukausi.
Meillä ei ollut juuri ylimääräistä, mutta se oli kuin israelilaisilla,
joiden kengät ja vaatteet eivät Raamatun mukaan kuluneet,
vaikka he eivät saaneet uusia 40 vuoteen. Entiset kestivät.
Jumala voi tehdä kummallisia ihmeitä.
Kun jätin seurakuntatyöni aloittaakseni tämän palvelutyön,
olin hyvin peloissani. Jumala sanoi: Mene kaikkiin ilmansuuntiin,
mutta en tuntenut ketään kovin kaukaa.
Siksi menin eri ilmansuuntiin St. Louisissa.
Hän sanoi: Tule kuin pieni lapsi. Niinpä pidin kotikaupunkini
eri laidoilla kokouksen kerran kuussa.
Olin niin peloissani. Ensimmäiseen suurempaan tilaisuuteen
minut pyydettiin puhumaan, koska puhuja sairastui ja perui,
ja poikani sattui tuntemaan jonkun, joka tunsi jonkun...
Se kävi niin. Annoin heille opetuskasettejani pelosta,
ja he pitivät kuulemastaan ja pyysivät minua pitämään kanavaa,
josta puuttui puhuja. Se tapahtui Floridan Jacksonvillessa,
enkä unohda sitä koskaan. Puhuin kanavassa. En ollut pääpuhujia.
Istuimme kaikki eturivissä. Perjantaina kanavan pitäjien
piti nousta lavalle kertomaan hieman kanavastaan,
jotta yleisö osaisi valita kanavan.
Eturivissä istui pastori, tohtori, pastori, tohtori ja...
Joyce.
Fentonista.
Tunsin itseni pienimmäksi maan matoseksi koko rakennuksessa.
Meille sanottiin, että voisimme tuoda opetuskasetteja ja kirjoja.
Monet eivät tuoneet mitään, ja jotkut toivat pari kappaletta.
Minulla oli suuri näky aineistosta, koska Jumala oli puhunut,
että tavoittaisin laajalti ihmisiä kirjojen ja opetuskasettien kautta.
Meillä oli valtava, 2,5-metrinen pöytä täynnä tavaraa.
Ihmiset kulkivat sen ohi sanoen: Onko kukaan kuullut hänestä?
En tiedä, kuka hän oikein on. Onpa hän tuonut paljon tavaraa.
Olin juuri ollut Coloradossa, ja tarkoitus oli tehdä yhteistyötä
tunnetun puhujan kanssa, joka perui viime hetkellä.
Siellä olisi ollut valtava yleisö, jos hän olisi tullut.
Koska hän ei tullut, ja siellä olin vain minä, väkeä ei ollut paljon,
koska kukaan ei tuntenut minua. Lähdin tuntien epäonnistuneeni
ja menin sieltä Jacksonvilleen, 900 ihmisen eteen,
joka minusta näytti 9 miljoonalta.
En osaa edes kuvailla, miten peloissani olin.
Kun aioin kertoa kanavasta, suustani kuului vain inahdus.
Olen tosissani. Kuului vain tällainen ääni.
Paholainen kiljui korvaani: Mene Fentoniin, minne kuulutkin,
ja pysy siellä. Kuka luulet olevasi? Jumalako muka kutsui sinut?
Näit, mitä Coloradossa kävi, ja taas sinä nolaat itsesi.
Täällä on pastoreita, tohtoreita ja piispoja...
ja Joyce.
On puskettava läpi vaiheista,
jolloin pelko huutaa sinulle, ettet pysty siihen.
Sanooko vihollinen sinulle koskaan, ettet ole tarpeeksi hyvä
saadaksesi ylennyksen töissä
tai onnistuaksesi?
Minun piti valita, yritänkö uudestaan toivoen, että ääni kantaa
tai pakenen, niin kuin olisin tunteideni perusteella tehnyt.
Onneksi sain suuni auki ja sanoin puhuvani jakeista Gal. 3:1-3.
Muistan sen. Aihe oli lihan teot ja se, ettei itseään voi muuttaa
tekojen kautta, vaan se on armoa.
Seuraavana päivänä kanavani oli niin täynnä, että osa seisoi ovilla.
Kun se loppui, ihmiset kokoontuivat kasettipöydän ympärille,
enkä nähnyt Davesta muuta kuin käsivarret.
He ostivat kaiken, ja olisivat ostaneet pöytäliinankin.
Kun pusket eteenpäin kyllin kauan,
lähdet Jeesuksen kanssa kohti toista reunaa.
Mitään ei tapahdu, mitään ei tapahdu.
Mitään ei tapahdu. Ja yhtäkkiä tulee läpimurto.
Se toimii. Jumala antaa meidän kokea sitä, eikö niin?
Juuri kun luulemme, ettemme kestä enempää, tapahtuu jotakin valtavaa.
Saamme rohkeutta, jota tarvitsemme jatkaaksemme.
On tärkeää, että ymmärrät, etten puhu vieraasta aiheesta.
Tiedän, mitä pelko on.
Vaikutan hyvin rohkealta, ja olen rohkea kun käytän lahjaani,
mutta kun en käytä lahjaani, koen toisinaan samaa kuin tekin.
Meidän on tehtävä se uskossa, käytävä uskon jalo kilpailu. Aamen.
On toimittava pelosta huolimatta.
Kerran Jumala käski minun kohdata isäni,
joka käytti minua seksuaalisesti hyväkseen.
Olin sullonut asian siistiin pakettiin ja jättänyt sikseen.
En ollut koskaan kohdannut häntä.
Olimme kuin mitään ei olisi tapahtunut. Olin onneton.
Jumala käski minun kohdata isän.
Järkytyin niin, että pystyin tuskin puhumaan.
Mutta se oli minulle iso läpimurto.
Asioita ei voi paeta. Ne on kohdattava.
Jumala käski minun tehdä niin, mutta sinun ei välttämättä
tarvitse tehdä samaa, mutta on tehtävä mitä Jumala käskee.
Emme voi käyttää pelkoa tekosyynä.
Kaikki pelkäävät.
Lähde liikkeelle ja tee mitä tahansa Jumala käskee.
Sinun on otettava uskon askel.
Puhun tänään epäilemisestä, jota pidän pelon kaverina.
Puhun erityisesti itseemme kohdistuvista epäilyksistä.
Ne ovat meihin itseemme liittyviä pelkoja.
Aloitan kertomalla pienestä paimenpojasta,
joka kohtasi pelkonsa, ja josta tuli kuningas.
Hänellä ei ollut kovin montaa ihmistä tukenaan,
mutta Jumala oli hänen puolellaan.
Jos Jumala on meidän puolellamme, kuka voi olla meitä vastaan?
Jos Jumala on puolellani, ketä minä pelkäisin?
Suosittelen, että luet myöhemmin 1. Sam. luvut 16 ja 17.
En voi käyttää aikaa niiden lukemiseen,
mutta nostan esille muutamia jakeita,
jotta saatte käsityksen Daavidin tarinasta.
Saul oli ollut tottelematon ja menettänyt voitelunsa.
Jumala lähetti Samuelin voitelemaan uuden kuninkaan.
Hän käski tämän mennä Iisain taloon.
Nähdessään sen Iisain pojan, joka tulisi voidella kuninkaaksi,
hän tuntisi sen hengessään.
Luvun 16 ensimmäiset jakeet ovat mielenkiintoisia.
Kun Iisai alkoi tuoda poikiaan esille,
hän esitteli komeimman, pisimmän ja vanhimman.
Samuel tiesi, ettei kukaan ollut se oikea.
Hän kysyi: Eikö sinulla ole muita poikia?
Oli yksi, jota he eivät pitäneet minään, eivätkä tuoneet esille.
Onko sinua mielestäsi mitätöity? Mieti, miltä tällainen tuntuisi.
Miltä tuntuu olla se, jota ei edes harkita ylennettäväksi?
Se, joka jätetään tyystin ulkopuolelle.
En tiedä, minkälainen paimenpojan asema oli,
mutta se ei ollut loistelias. Hän oli paljon yksin, poissa kotoa.
Pelloilla ollessaan hän soitteli, kirjoitti tuntemiamme psalmeja
ja oppi varmasti paljon Jumalasta
ja siitä, miten kohdata viholliset ja pelko.
Hän oppi tuntemaan Jumalan todella hyvin.
Vaikka hänen perheensä ei pitänyt häntä minään,
Jumala näki Daavidin. Herra haluaa minun sanovan jolle kulle täällä,
että kuka tahansa on sinua vastaan, Jumala on puolellasi.
Arvostivatpa ihmiset sinua miten vähän tahansa,
Jumala arvostaa sinua ja hänellä on varallesi hyvä suunnitelma.
Hänellä voi olla sinusta parempi näkemys kuin itselläsi.
Unohda, mitä muut sinusta ajattelevat tai eivät ajattele,
tai miten he sinua vähättelevät. Muista, että Jumala katselee sinua.
Jumala on kiinnittänyt katseensa sinuun. Aamen.
Eikö sinulla ole muita poikia? No, onhan minulla
Daavid, mutta hän on pelkkä paimenpoika, ja liian nuorikin.
Tuo hänet nähtäväksi. Heti kun Samuel näki hänet,
hän sanoi: Hän se on.
Jumala valitsee sen, minkä maailma heittäisi pois.
Jumala valitsee sen, mitä maailma herjaa,
ja sen, mitä maailma kohtelee huonosti.
Hän iloitsee kootessaan ihmiselämän sirpaleet
ja huolehtiessaan, ettei heidän kärsimyksensä ollut turhaa.
Mitä sanotte? Paholainen ei pidä tällaisista saarnoista.
Daavidia kaltoin kohdelleiden veljien silmien edessä
Jumala voiteli hänet. Eikö olekin ihanaa,
kun Jumala tekee jotakin hyväksesi juuri niiden edessä,
jotka tuomitsivat ja arvostelivat sinua?
Meidän ei kuitenkaan pidä iloita sellaisesta liikaa.
Oli aika huvittavaa, kun ihmiset, jotka lakkasivat puhumasta minulle
kun aloin saarnata, tulivatkin minulle töihin.
Kun minua arvosteltiin evankeliumin saarnaamisesta,
mutta oli vaikeaa katsella aamu-tv:täkään näkemättä minua,
sekin oli aika huvittavaa.
Jumalalla on keinonsa tuoda elämääsi hyvitys.
Jumala kostaa puolestasi ja palkitsee sinut.
Sinun ei tarvitse yrittää pärjätä omillasi.
Tee vain sitä, mitä Jumala on käskenyt sinun tehdä.
Tee sitä, mitä Jumala on käskenyt sinun tehdä.
Lakkaa murehtimasta sitä, mitä muut ajattelevat, sanovat
tekevät tai jättävät tekemättä.
Tee vain sitä, mitä Jumala on käskenyt sinun tehdä.
Ole uskollinen. Tee sitä peläten, jos joudut pelkäämään.
Ota askel kerrallaan, kieltäydy luovuttamasta ja perääntymästä.
Jumala palkitsee sinut. Palkkapäivä on tulossa.
Ilman uskoa on mahdotonta miellyttää Jumalaa.
Niiden jotka tulevat hänen tykönsä, on uskottava häneen
ja siihen, että hän palkitsee.
Jumala palkitsee ne, jotka etsivät häntä ahkerasti.
Se voi olla rankkaa, voit joutua kulkemaan tulen ja veden läpi,
mutta uskollisia odottaa palkinto.
Palvelemme Jumalaa, joka näkee salassa ja palkitsee näkyvästi.
Kuulitteko? Hän näkee salassa ja palkitsee näkyvästi.
Jumala kuuli kaikki Daavidin pienet laulut,
hänen rakkauslaulunsa Jumalalle.
Perhe ei halunnut tuoda häntä edes ehdolle,
mutta Jumala näki hänet.
Daavid voideltiin 20 vuotta ennen kuin hänestä tuli kuningas.
Eniten turhauttaa se, että Jumala voitelee meidät johonkin,
mutta ei vapauta meitä tekemään sitä.
Osa teistä on sillä paikalla juuri nyt.
Tiedät, että Jumala on puhunut ja kutsunut sinut,
tunnet voitelun elämässäsi, näet saamasi lahjat,
mutta kaikki ovet ovat kiinni, tiukasti lukossa.
Mutta Jumalalla on suunnitelma.
Sinun täytyy antaa Jumalan tehdä sisimmässäsi se, mitä hän haluaa.
ILOA ARKEEN
Epäilys ja pelko varastavat meiltä enemmän kuin uskommekaan.
On aika kohdata henget, jotka meitä vastustavat,
eikä antaa niiden hallita elämäämme.
Tarjoamme 4-osaista opetuscd:tä pelon voittamisesta uskolla.
Kohtaat kyllä pelkoja, mutta Jumala on antanut uskon kilven.
Haluan opettaa sinua käyttämään Jumalan antamaa uskoa
niin, ettei pelko hallitse sinua. Tilaa opetus heti,
äläkä jätä sitä hyllylle, vaan kuuntele sitä toistuvasti
ja omaksu Jumalan sanan totuus sisimpääsi ilmestyksenä,
jotta voit elää Jumalan sinulle tarkoittamaa elämää. Siunausta.
Mitä sinä pelkäät?
Mitä nyt? Mikä hätänä?
Oletko katsonut eläkerahastoamme? - Eeeeeeei!
Vainoaako pelko sinua?
Mitä sinä oikein pelkäät? - Kaikkea!
Etkö tiedä, että voit voittaa pelon uskolla?
Tulehan nyt. Kyllä sinä pystyt siihen.
Tule pois sieltä ja ala elää.
Tässä. Hieman uskoa. Mene ja hanki elämä.
Joyce Meyerin opetus Overcoming fear with faith.
Pelkäätpä säätä tai myrskyisiä osakemarkkinoita,
Jumalan sana tarjoaa hyödyllisiä näkökulmia pelon voittamiseen.
Opi miten voit voittaa pelon uskolla.
Tilaa englanninkielinen tuote www.joycemeyer.org
Seuraavassa jaksossa:
Ellet tapa omia jättiläisiäsi, et voi tulla siksi,
joksi Jumala on sinut voidellut.
Kansainvälisesti tunnettu puhuja ja kirjailija Joyce Meyer
on tulossa Sveitsiin. Älä jää paitsi konferenssista,
jossa Hillsong London ja Peter Wilson johtavat ylistystä.
Basel, Sveitsi. St. Jakobshalle 13.-14.11. Vapaa pääsy.
Lisätietoja Joyce Meyerin konfereista tai joycemeyer.org
Olet tässä UGANDA
Olen Ugandassa, lastenkodissa,
jossa hoidetaan orpoja ja hylättyjä lapsia.
Olemme oppineet, että jos voi parantaa lapsen,
ei tarvitse korjailla aikuista. Tässä on hyvä uutinen kumppaneille:
Jos minä olen täällä, sinäkin olet täällä.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Johanna Hartikainen